སྤྱི་ལོཡིས་མཚོན་པའི་དུས་རབས་ཉི་ཤུ་པའི་འགོ་ནས་བཟུང་བོད་ཀྱི་འཚོ་སྡོད་ཀྱི་ཁོར་ཡུག་ལ་འགྱུར་ལྡོག་ཆེན་པོ་བྱུང་སོང༌།སྔར་གྱི་ལྷིང་བོར་གནས་པའི་རྣམ་པར་འགྱུར་ལྡོག་བྱུང་སྟེ།སྤྱི་ཚོགས་ཁྲོད་དུ་སྐྱོམ་འགུལ་གྱི་རླབས་གཉེར་བྱུང་ལ།སྒོ་རྒྱག་རང་སྲུང་གི་རྣམ་པར་འགྱུར་ལྡོག་བྱུང་སྟེ།སྤྱི་ཚོགས་ཀྱི་སྒོ་མོ་བཙན་གྱིས་དབྱེ་བར་གྱུར།སྐབས་དེ་ནས་བཟུང་བོད་སྤྱི་ཚོགས་ཀྱིས་ཞི་བ་དང་ཕྱི་མ་དོན་གཉེར་གྱི་ཆོས་ལུགས་ཀྱི་བགྱི་བར་མ་ཟད།རང་གི་སྐབས་བབ་ཀྱི་དོན་གནད་མང་པོ་ཞིག་ལ་མིག་གིས་ལྟ་དགོས་པ་བྱུང་ལ།འཇིག་རྟེན་འདི་དང་ཚེ་འདིའི་བྱ་བ་མང་པོ་ཞིག་ལ་གདོང་གཏོད་དགོས་པར་གྱུར།ལོར་བོད་ཕྲུག་བཞི་རྒྱ་མཚོ་ཆེན་པོའི་ཕ་རོལ་གྱི་དབྱིན་ཇིའི་ལོན་ཏོན་དུ་སློབ་གཉེར་དུ་མངགས་པ་ལོ་རྒྱུས་ཀྱི་གནས་བབས་འདིའི་གསལ་བྱེད་རེད།ཕྱི་ཕྱིར་སྒྱུར་བཅོས་ལ་བཀག་འགོག་ཆེ་སྟེ།དངོས་ཡོད་སྤྱི་ཚོགས་འཚོ་བའི་བགྱི་བ་ཡར་རྒྱས་སུ་གཏོང་མ་ཐུབ་ཀྱང༌།དུས་རབས་ཉི་ཤུ་པའི་འཛམ་གླིང་ལོ་རྒྱུས་ཀྱི་འཕེལ་ཕྱོགས་ཀྱིས་བོད་མི་རིགས་ཀྱི་འཚོ་སྡོད་ཀྱི་ཁོར་ཡུག་ལ་འཕོ་འགྱུར་བྱུང་བའི་གོམ་འགྲོས་ལ་མཚམས་འཇོག་པ་མེད།དུས་མཚུངས་སུ་དངོས་ཡོད་ལ་གདོང་གཏོད་ཅིང༌།དངོས་ཡོད་ཀྱི་སྤྱི་ཚོགས་གནད་དོན་མང་པོར་ཤེས་རྟོགས་ཡོད་པའི་སྒོ་ནས་ཐག་གཅོད་ཐོབ་དགོས་པར་དུས་ཀྱིས་རེ་བ་བཏོན་པ་ཡིན་ཡང༌།ང་ཚོར་དེའི་ཐད་ཀྱི་ཤེས་བྱའི་འཇོན་ཐང་མེད་པ་མ་ཟད།ཐ་ན་ང་ཚོར་དངོས་ཡོད་ལ་ཁ་ཕྱོགས་པའི་འཇིག་རྟེན་ལྟ་ཚུལ་ཀྱང་མེད་པས།ལོ་རྒྱུས་འཕེལ་རྒྱས་ཀྱི་གོམ་སྟབས་མདུན་དུ་སྤོ་མ་ཐུབ་པར་རྗེས་ལུས་ཀྱི་རྣམ་པ་ཞིག་གྲུབ།